**Obavijest za iznajmljivače: obrazac TZ2 predaje se do 15. siječnja 2025.**

Poštovani iznajmljivači,

Od 01.01.2025. godine **obavezna** je *elektronička* komunikacija između poreznih obveznika i poreznog tijela, tako da su porezni obveznici – iznajmljivači *obvezni* porezne prijave ili druge podatke potrebne za oporezivanje podnositi Poreznoj upravi ***elektroničkim* putem.**

TZ2 obrazac iznajmljivači su dužni predati elektroničkim putem ePorezna - eGrađani temeljem članka 8. stavka 6. Zakona o izmjenama i dopunama OPĆEG POREZNOG ZAKONA (NN152/2024 *od 24.12.2024. godine*)

Rok za **predaju TZ2 obrasca** je**15.1.2025. godine.**

**PREDAJA TZ2 OBRASCA PUTEM PORTALA E-POREZNA**

U nastavku se nalaze  detaljne upute kako pravilno popuniti i predati obrazac putem ePorezna:

       1.Prijava u sustav e-Porezna

Prijaviti se može direktno u sustav e-Porezna na sljedećem linku: <https://e-porezna.porezna-uprava.hr/Prijava.aspx?ReturnUrl=%2f>.

       2.Prijavu je moguće izvršiti na dva načina:

* Pomoću e-osobne iskaznice (uz čitač pametnih kartica).
* Pomoću m-banking mobilne aplikacije (dostupne kod većine banaka u Hrvatskoj)
* Pomoću ePass ili mToken (izdaje se u Fini)

3.Nakon uspješne prijave, u tražilicu upišete TZ2 obrazac.
4. Unos podataka o vašem smještaju.
5. U nastavku se nalazi primjer popunjenog TZ2 obrasca kako bi vam olakšali unos podataka.
6.Nakon što ste popunili sve podatke, kliknite na gumb "Provjera" u gornjem lijevom kutu. Ako postoji greška, sustav će vas obavijestiti o tome i označiti što trebate ispraviti. Ako nema grešaka, sustav će prikazati poruku da je sve točno.
7.Kada ste sigurni da su svi podaci ispravni, kliknite na gumb "Pošalji".
8.Sačuvajte potvrdu o predaji TZ2 obrasca za vlastitu evidenciju.
1. **UPUTE ZA ISPUNJAVANJE  TZ2 OBRASCA:**Područni ured i ispostava Porezne uprave nadležna prema prebivalištu osobe – građanina ili u uobičajenom boravištu.
2. Opći podaci o obvezniku plaćanja članarine: OIB, ime i prezime osobe – građana, adresa prebivališta ili uobičajenog boravišta,
3. Šifra/naziv općine/grada prebivališta ili uobičajenog boravišta osobe – građana
4. Obračun članarine turističkoj zajednici za razdoblje od 01.01. do 31.12.2025. godine

Redni broj 1. – 8.

* Redni broj 1. - Upisuje se broj kreveta ( osnovnih) u sobi, apartmanu ili kući za odmor sukladno Rješenju o pružanju ugostiteljskih usluga u domaćinstvu
* Redni broj 2. - Upisuje se broj pomoćnih kreveta sukladno Rješenju o pružanju ugostiteljskih usluga
* Redni broj 9. - Ukupno obračunati iznos
* Redni broj 16. - Označava se način plaćanja članarine na način da se potvrdi jednokratna uplata ili obročno plaćanje
* Redni broj 17. – Upisuje se ukupni iznos primitka iz 2024. godine (iz evidencije prometa - Obrazac EP)

**Napomena:**\* Rok za predaju TZ2 obrasca:  do 15. siječnja 2025. godine
\* U obrascu ispunjavate registrirani broj kreveta i iznos primitka koji ste prema evidenciji prometa ostvarili u 2024. godini.

**\*Turistička članarina plaća se jednokratno do 31. 7. 2025.  ili obročno u 3 rate ( do 31.7., 31.8. i 30.9.2025)**

\* Iznose je potrebno navesti u eurima: broj registriranih osnovnih kreveta x 5,97 EUR, broj registriranih pomoćnih kreveta x 2,99 EUR